# Eiropas Savienības C 239/2012

| | ISSN 1977-0952
  doi:10.3000/19770952.C_2012.239.lav |
| --- | --- |
| Eiropas Savienības
  Oficiālais Vēstnesis | C 239 |
| | |
| Izdevums latviešu valodā | Informācija un paziņojumi | 55. sējums2012. gada 9. augusts |

ISSN 1977-0952

doi:10.3000/19770952.C_2012.239.lav

Eiropas Savienības

Oficiālais Vēstnesis

C 239

Izdevums latviešu valodā

Informācija un paziņojumi

55. sējums2012. gada 9. augusts

---

| Paziņojums Nr. | Saturs | Lappuse |
| --- | --- | --- |
| | IV   Paziņojumi |
| | EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI |
| | Eiropas Komisija |
| 2012/C 239/01 | Euro maiņas kurss | 1 |

Paziņojums Nr.

Saturs

Lappuse

IV   Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Eiropas Komisija

2012/C 239/01

Euro maiņas kurss

1

| | V   Atzinumi |
| --- | --- |
| | PROCEDŪRAS, KAS SAISTĪTAS AR KOPĒJĀS TIRDZNIECĪBAS POLITIKAS ĪSTENOŠANU |
| | Eiropas Komisija |
| 2012/C 239/02 | Paziņojums par daļējas starpposma pārskatīšanas sākšanu attiecībā uz kompensācijas pasākumiem, kas piemērojami dažu Indijas izcelsmes nerūsējošā tērauda stieņu importam | 2 |
| | CITI TIESĪBU AKTI |
| | Eiropas Komisija |
| 2012/C 239/03 | Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību | 5 |
| 2012/C 239/04 | Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību | 9 |
| 2012/C 239/05 | Reģistrācijas pieteikuma publikācija saskaņā ar 8. panta 2. punktu Padomes Regulā (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām | 13 |

V   Atzinumi

PROCEDŪRAS, KAS SAISTĪTAS AR KOPĒJĀS TIRDZNIECĪBAS POLITIKAS ĪSTENOŠANU

Eiropas Komisija

2012/C 239/02

Paziņojums par daļējas starpposma pārskatīšanas sākšanu attiecībā uz kompensācijas pasākumiem, kas piemērojami dažu Indijas izcelsmes nerūsējošā tērauda stieņu importam

2

CITI TIESĪBU AKTI

Eiropas Komisija

2012/C 239/03

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

5

2012/C 239/04

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

9

2012/C 239/05

Reģistrācijas pieteikuma publikācija saskaņā ar 8. panta 2. punktu Padomes Regulā (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām

13

| LV | |
| --- | --- |

LV

---

IV Paziņojumi

EIROPAS SAVIENĪBAS IESTĀŽU UN STRUKTŪRU SNIEGTI PAZIŅOJUMI

Eiropas Komisija

| 9.8.2012 | LV | Eiropas Savienības Oficiālais Vēstnesis | C 239/1 |
| --- | --- | --- | --- |

9.8.2012

LV

Eiropas Savienības Oficiālais Vēstnesis

C 239/1

---

Euro maiņas kurss (1)

2012. gada 8. augusts

2012/C 239/01

1 euro =

| | Valūta | Maiņas kurss |
| --- | --- | --- |
| USD | ASV dolārs | 1,2336 |
| JPY | Japānas jena | 96,68 |
| DKK | Dānijas krona | 7,4438 |
| GBP | Lielbritānijas mārciņa | 0,78880 |
| SEK | Zviedrijas krona | 8,2770 |
| CHF | Šveices franks | 1,2012 |
| ISK | Islandes krona | |
| NOK | Norvēģijas krona | 7,3040 |
| BGN | Bulgārijas leva | 1,9558 |
| CZK | Čehijas krona | 25,173 |
| HUF | Ungārijas forints | 277,93 |
| LTL | Lietuvas lits | 3,4528 |
| LVL | Latvijas lats | 0,6963 |
| PLN | Polijas zlots | 4,0905 |
| RON | Rumānijas leja | 4,5499 |
| TRY | Turcijas lira | 2,2094 |
| AUD | Austrālijas dolārs | 1,1704 |
| CAD | Kanādas dolārs | 1,2309 |
| HKD | Hongkongas dolārs | 9,5679 |
| NZD | Jaunzēlandes dolārs | 1,5177 |
| SGD | Singapūras dolārs | 1,5375 |
| KRW | Dienvidkorejas vona | 1 396,30 |
| ZAR | Dienvidāfrikas rands | 10,1532 |
| CNY | Ķīnas juaņa renminbi | 7,8473 |
| HRK | Horvātijas kuna | 7,4970 |
| IDR | Indonēzijas rūpija | 11 685,79 |
| MYR | Malaizijas ringits | 3,8272 |
| PHP | Filipīnu peso | 51,507 |
| RUB | Krievijas rublis | 39,2460 |
| THB | Taizemes bāts | 38,883 |
| BRL | Brazīlijas reāls | 2,5103 |
| MXN | Meksikas peso | 16,3722 |
| INR | Indijas rūpija | 68,3600 |

Valūta

Maiņas kurss

USD

ASV dolārs

1,2336

JPY

Japānas jena

96,68

DKK

Dānijas krona

7,4438

GBP

Lielbritānijas mārciņa

0,78880

SEK

Zviedrijas krona

8,2770

CHF

Šveices franks

1,2012

ISK

Islandes krona

NOK

Norvēģijas krona

7,3040

BGN

Bulgārijas leva

1,9558

CZK

Čehijas krona

25,173

HUF

Ungārijas forints

277,93

LTL

Lietuvas lits

3,4528

LVL

Latvijas lats

0,6963

PLN

Polijas zlots

4,0905

RON

Rumānijas leja

4,5499

TRY

Turcijas lira

2,2094

AUD

Austrālijas dolārs

1,1704

CAD

Kanādas dolārs

1,2309

HKD

Hongkongas dolārs

9,5679

NZD

Jaunzēlandes dolārs

1,5177

SGD

Singapūras dolārs

1,5375

KRW

Dienvidkorejas vona

1 396,30

ZAR

Dienvidāfrikas rands

10,1532

CNY

Ķīnas juaņa renminbi

7,8473

HRK

Horvātijas kuna

7,4970

IDR

Indonēzijas rūpija

11 685,79

MYR

Malaizijas ringits

3,8272

PHP

Filipīnu peso

51,507

RUB

Krievijas rublis

39,2460

THB

Taizemes bāts

38,883

BRL

Brazīlijas reāls

2,5103

MXN

Meksikas peso

16,3722

INR

Indijas rūpija

68,3600

---

(1)  Datu avots: atsauces maiņas kursu publicējusi ECB.

---

V Atzinumi

PROCEDŪRAS, KAS SAISTĪTAS AR KOPĒJĀS TIRDZNIECĪBAS POLITIKAS ĪSTENOŠANU

Eiropas Komisija

| 9.8.2012 | LV | Eiropas Savienības Oficiālais Vēstnesis | C 239/2 |
| --- | --- | --- | --- |

9.8.2012

LV

Eiropas Savienības Oficiālais Vēstnesis

C 239/2

---

Paziņojums par daļējas starpposma pārskatīšanas sākšanu attiecībā uz kompensācijas pasākumiem, kas piemērojami dažu Indijas izcelsmes nerūsējošā tērauda stieņu importam

2012/C 239/02

Eiropas Komisija (“Komisija”) saskaņā ar 19. pantu Padomes 2009. gada 11. jūnija Regulā (EK) Nr. 597/2009 par aizsardzību pret subsidētu importu no valstīm, kas nav Eiropas Kopienas dalībvalstis (1) (“pamatregula”), ir saņēmusi pieprasījumu veikt daļēju starpposma pārskatīšanu.

1.   Pārskatīšanas pieprasījums

Pārskatīšanas pieprasījumu iesniedza ražotājs eksportētājs no Indijas (“attiecīgā valsts”) “Viraj Profiles Vpl Ltd.” (“pieprasījuma iesniedzējs”).

Pārskatīšana attiecas tikai uz subsidēšanas pārbaudi, ciktāl tas skar pieprasījuma iesniedzēju.

2.   Pārskatāmais ražojums

Ražojums, uz kuru attiecas šī pārskatīšana, ir pēc aukstās formēšanas vai aukstās apdares tālāk neapstrādāti nerūsējošā tērauda stieņi, izņemot stieņus ar apļveida šķērsgriezumu diametrā 80 mm vai vairāk, kuru izcelsme ir Indijā un kurus pašlaik klasificē ar KN kodiem 7222 20 21, 7222 20 29, 7222 20 31, 7222 20 39, 7222 20 81 un 7222 20 89 (“pārskatāmais ražojums”).

3.   Spēkā esošie pasākumi

Patlaban ir spēkā galīgais kompensācijas maksājums, kas noteikts ar Padomes Īstenošanas regulu (ES) Nr. 405/2011 (2).

4.   Pārskatīšanas pamatojums

Pieprasījums atbilstoši 19. pantam ir pamatots ar pieprasījuma iesniedzēja sniegtiem prima facie pierādījumiem par to, ka attiecībā uz pieprasījuma iesniedzēju un attiecībā uz subsidēšanu ir mainījušies apstākļi, kuri bija pamatā spēkā esošo pasākumu noteikšanai, un ka šīs pārmaiņas ir ilgstošas.

Pieprasījuma iesniedzējs apgalvo, ka apstākļi kopš pēdējā izmeklēšanas perioda ir mainījušies un ka šīs pārmaiņas ir ilgstošas, jo ir saistītas ar Indijas valdības veiktajām pārmaiņām attiecībā uz piemērojamiem ad valorem muitas tarifiem nerūsējošā tērauda metāllūžņiem un feroniķelim, kas ir divi galvenie izejmateriāli, lai ražotu pārskatāmo ražojumu.

Pieprasījuma iesniedzējs sniedza prima facie pierādījumus tam, ka pasākuma turpmāka piemērošana pašreizējā līmenī, lai atlīdzinātu kompensējamo subsīdiju, vairs nav nepieciešama. Pieprasījuma iesniedzējs sniedza pietiekamus pierādījumus tam, ka tā subsīdijas apmērs ir daudz mazāks nekā tam patlaban piemērojamā maksājuma likme. Subsīdijas apmērs kopumā ir samazinājies galvenokārt tādēļ, ka ievērojami samazinājās ieguvums, kas bija piešķirts atbilstoši uz eksportu orientētas struktūras shēmai (EOUS).

Tāpēc, lai kompensētu iepriekš konstatēto subsīdiju, turpmāk vairs nav jāpiemēro tie pasākumi pašreizējā līmenī, kas bija noteikti, pamatojoties uz iepriekš konstatēto subsidēšanas līmeni.

5.   Procedūra

Apspriedusies ar Padomdevēju komiteju un konstatējusi, ka pierādījumi ir pietiekami, lai pamatotu daļējas starpposma pārskatīšanas sākšanu, Komisija ar šo sāk pārskatīšanu saskaņā ar pamatregulas 19. pantu.

Izmeklēšanā noteiks, vai spēkā esošie pasākumi attiecībā uz pieprasījuma iesniedzēju ir jāturpina, jāatceļ vai jāgroza, ņemot vērā pieteikuma iesniedzēja subsidēšanas līmeņa izmaiņas, ko radījusi Indijas valdība, veicot pārmaiņas attiecībā uz piemērojamiem ad valorem muitas tarifiem nerūsējošā tērauda metāllūžņiem un feroniķelim, kā arī ieguvuma samazināšanos, kas bija piešķirts atbilstoši EOUS.

5.1.   Ražotāja eksportētāja izmeklēšana

Lai iegūtu informāciju, ko Komisija uzskata par vajadzīgu izmeklēšanā, tā nosūtīs anketu pieprasījuma iesniedzējam, ražotājam eksportētājam un attiecīgās eksportētājvalsts iestādēm. Ja vien nav norādīts citādi, minētajai informācijai un pierādījumiem, kas to pamato, jānonāk Komisijā 37 dienu laikā no šā paziņojuma publicēšanas dienas Eiropas Savienības Oficiālajā Vēstnesī.

5.2.   Cita rakstiski sniedzama informācija

Visas ieinteresētās personas ar šo ir aicinātas, ievērojot šā paziņojuma noteikumus, darīt zināmu savu viedokli, iesniegt informāciju un sniegt pierādījumus, kas to pamato. Ja vien nav norādīts citādi, minētajai informācijai un pierādījumiem, kas to pamato, jānonāk Komisijā 37 dienu laikā no šā paziņojuma publicēšanas dienas Eiropas Savienības Oficiālajā Vēstnesī.

5.3.   Uzklausīšanas iespēja, ko nodrošina Komisijas izmeklēšanas dienesti

Visas ieinteresētās personas var pieprasīt, lai tās uzklausītu Komisijas izmeklēšanas dienesti. Uzklausīšanas pieprasījums jāiesniedz rakstiski un tajā jānorāda pieprasījuma iemesli. Pieprasījums uzklausīt par jautājumiem, kas skar pārskatīšanas izmeklēšanas sākumposmu, jāiesniedz 15 dienu laikā no šā paziņojuma publicēšanas dienas Eiropas Savienības Oficiālajā Vēstnesī. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar ieinteresētajām personām.

5.4.   Norādes rakstisku dokumentu iesniegšanai, atbilžu uz anketas jautājumiem un sarakstes nosūtīšanai

Visi ieinteresēto personu rakstiski iesniegtie dokumenti, tostarp šajā paziņojumā prasītā informācija, aizpildītās anketas un sarakste, attiecībā uz kuru lūgts saglabāt konfidencialitāti, ir ar norādi “Limited” (3).

Ieinteresētajām personām, kuras sniedz informāciju ar norādi “Limited”, saskaņā ar pamatregulas 29. panta 2. punktu jāsagatavo tās nekonfidenciāls kopsavilkums ar norādi “For inspection by interested parties”. Šiem kopsavilkumiem jābūt tik detalizētiem, lai no tiem varētu pienācīgi saprast konfidenciāli iesniegtās informācijas būtību. Ja ieinteresētā persona, kas iesniedz konfidenciālu informāciju, nesagatavo tās nekonfidenciālu kopsavilkumu un neiesniedz to noteiktajā formā un kvalitātē, šādu konfidenciālu informāciju var neņemt vērā.

Ieinteresētās personas tiek lūgtas visu informāciju un pieprasījumus iesniegt elektroniski (nekonfidenciālo informāciju pa e-pastu, konfidenciālo – CD-R/DVD), un tām jānorāda savs nosaukums/vārds/uzvārds, adrese, e-pasta adrese, tālruņa un faksa numurs. Tomēr pilnvaras, parakstītus apliecinājumus un to atjauninājumus, ko pievieno atbildēm uz anketas jautājumiem, iesniedz papīra formātā, t. i., nosūta pa pastu vai iesniedz personīgi turpmāk norādītajā adresē. Ja kāda ieinteresētā persona dokumentus un pieprasījumus nevar iesniegt elektroniski, tai saskaņā ar pamatregulas 28. panta 2. punktu nekavējoties jāsazinās ar Komisiju. Sīkāku informāciju par saraksti ar Komisiju ieinteresētās personas var iegūt Tirdzniecības ģenerāldirektorāta tīmekļa vietnē: http://ec.europa.eu/trade/tackling-unfair-trade/trade-defence

Komisijas adrese sarakstei:

| European Commission |
| --- |
| Directorate-General for Trade |
| Directorate H |
| Office: N105 04/092 |
| 1049 Bruxelles/Brussel |
| BELGIQUE/BELGIË |
| Fakss +32 22981767 |
| E-pasts: trade-ssb-subsidy@ec.europa.eu |

European Commission

Directorate-General for Trade

Directorate H

Office: N105 04/092

1049 Bruxelles/Brussel

BELGIQUE/BELGIË

Fakss +32 22981767

E-pasts: trade-ssb-subsidy@ec.europa.eu

6.   Nesadarbošanās

Ja ieinteresētā persona liedz piekļuvi nepieciešamajai informācijai vai nesniedz to noteiktajā termiņā, vai ievērojami kavē izmeklēšanu, tad saskaņā ar pamatregulas 28. pantu apstiprinošus vai noraidošus konstatējumus var sagatavot, pamatojoties uz pieejamajiem faktiem.

Ja tiek konstatēts, ka ieinteresētā persona ir sniegusi nepatiesu vai maldinošu informāciju, šo informāciju var neņemt vērā un izmantot pieejamos faktus.

Ja ieinteresētā persona nesadarbojas vai sadarbojas tikai daļēji un tāpēc konstatējumi saskaņā ar pamatregulas 28. pantu ir pamatoti ar pieejamajiem faktiem, rezultāts šai personai var būt mazāk labvēlīgs nekā tad, ja tā būtu sadarbojusies.

7.   Uzklausīšanas amatpersona

Ieinteresētās personas var lūgt Tirdzniecības ģenerāldirektorāta uzklausīšanas amatpersonas iesaistīšanos. Uzklausīšanas amatpersona darbojas kā vidutājs starp ieinteresētajām personām un Komisijas izmeklēšanas dienestiem. Uzklausīšanas amatpersona izskata pieprasījumus par piekļuvi lietai, strīdus par dokumentu konfidencialitāti, pieprasījumus pagarināt termiņu un trešo personu uzklausīšanas pieprasījumus. Uzklausīšanas amatpersona var rīkot uzklausīšanu atsevišķai ieinteresētajai personai un darboties kā vidutājs, lai pilnībā tiktu īstenotas ieinteresētās personas tiesības uz aizstāvību.

Uzklausīšanas pieprasījums jāiesniedz uzklausīšanas amatpersonai rakstiski un tajā jānorāda pieprasījuma iemesli. Pieprasījums uzklausīt par jautājumiem, kas skar pārskatīšanas izmeklēšanas sākumposmu, jāiesniedz 15 dienu laikā no šā paziņojuma publicēšanas dienas Eiropas Savienības Oficiālajā Vēstnesī. Vēlāk uzklausīšanas pieprasījums jāiesniedz konkrētā termiņā, ko Komisija norādījusi, sazinoties ar ieinteresētajām personām.

Lai tiktu pārstāvēti dažādi viedokļi un piedāvāti atspēkojoši argumenti par jautājumiem, kas cita starpā attiecas uz subsidēšanu, uzklausīšanas amatpersona nodrošinās arī iespēju piedalīties uzklausīšanā, kurā iesaistītas attiecīgās personas.

Papildu informācija un kontaktinformācija pieejama uzklausīšanas amatpersonas tīmekļa lapās Tirdzniecības ģenerāldirektorāta tīmekļa vietnē: http://ec.europa.eu/trade/tackling-unfair-trade/hearing-officer/index_en.htm

8.   Pārskatīšanas izmeklēšanas grafiks

Pārskatīšanas izmeklēšana saskaņā ar pamatregulas 22. panta 1. punktu tiks pabeigta 15 mēnešu laikā no šā paziņojuma publicēšanas dienas Eiropas Savienības Oficiālajā Vēstnesī.

9.   Personas datu apstrāde

Šajā izmeklēšanā iegūtos personas datus apstrādās saskaņā ar Eiropas Parlamenta un Padomes Regulu (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (4).

---

(1)  OV L 188, 18.7.2009., 93. lpp.

(2)  OV L 108, 28.4.2011., 3. lpp.

(3)  Dokuments, kuram ir norāde “Limited”, ir konfidenciāls saskaņā ar pamatregulas 29. pantu un 12. pantu PTO Nolīgumā par subsīdijām un kompensācijas pasākumiem. Tas ir aizsargāts arī atbilstoši Eiropas Parlamenta un Padomes Regulas (EK) Nr. 1049/2001 4. pantam (OV L 145, 31.5.2001., 43. lpp.).

(4)  OV L 8, 12.1.2001., 1. lpp.

---

CITI TIESĪBU AKTI

Eiropas Komisija

| 9.8.2012 | LV | Eiropas Savienības Oficiālais Vēstnesis | C 239/5 |
| --- | --- | --- | --- |

9.8.2012

LV

Eiropas Savienības Oficiālais Vēstnesis

C 239/5

---

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2012/C 239/03

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“ORKNEY SCOTTISH ISLAND CHEDDAR”

EK Nr.: UK-PGI-0005-0908-03.11.2011

AĢIN ( X ) ACVN ( )

1.   Nosaukums:

“Orkney Scottish Island Cheddar”

2.   Dalībvalsts vai trešā valsts:

Apvienotā Karaliste

3.   Lauksaimniecības produkta vai pārtikas produkta apraksts:

3.1.   Produkta veids:

| 1.3. grupa. | Siers |
| --- | --- |

1.3. grupa.

Siers

3.2.   Produkta apraksts, uz kuru attiecas nosaukums (1):

Siers “Orkney Scottish Island Cheddar” tiek ražots no vietējā piena, kas iegūts attiecīgajā ģeogrāfiskajā apgabalā. Sieram ir vidēji izteikts ass skābenums, taču kopumā tas ir sātīgs, nedaudz pikants siers ar riekstu piegaršu. Aromāts ir tīrs un Čedaras sieram raksturīgs; tam ir stingra, taču elastīga konsistence, kas ir taukaina un blīva. Siers “Orkney Scottish Island Cheddar” parasti tiek nogatavināts 6 līdz 18 mēnešus, veidojoties dažādām garšas īpatnībām, kas raksturīgas vidēji, ilgi un sevišķi ilgi nogatavinātiem sieriem.

Šos sierus parasti pārdod trīs nogatavinājuma pakāpēs:

| — | vidēji ilgi – 6 līdz 12 mēnešus – nogatavināts siers, kuram ir taukaina konsistence ar viegli pikantu garšu, |
| --- | --- |

—

vidēji ilgi – 6 līdz 12 mēnešus – nogatavināts siers, kuram ir taukaina konsistence ar viegli pikantu garšu,

| — | ilgi – 12 līdz 15 mēnešus – nogatavināts siers, kuram ir blīva taukaina konsistence ar viegli asu pikantu garšu, |
| --- | --- |

—

ilgi – 12 līdz 15 mēnešus – nogatavināts siers, kuram ir blīva taukaina konsistence ar viegli asu pikantu garšu,

| — | īpaši ilgi – 15 līdz 18 mēnešus – nogatavināts siers, kuram ir blīva trausla konsistence ar asu pikantu piegaršu un laktāta kristāliem. |
| --- | --- |

—

īpaši ilgi – 15 līdz 18 mēnešus – nogatavināts siers, kuram ir blīva trausla konsistence ar asu pikantu piegaršu un laktāta kristāliem.

Sieru ražo 20 kg smaga bloka formā, kuru pēc nepieciešamās nogatavināšanas sagriež dažādas formas un izmēra gabalos. Siers ir vai nu baltā krāsā, vai viegli iekrāsots – šajā gadījumā visai siera masai ir spilgta vienmērīga krāsa. Iekrāsotais siers atšķiras no baltā ar to, ka tam pēc pasterizācijas pievieno dārzeņu krāsas pigmentu.

Sieram ir šādas ķīmiskās īpašības:

| — | mitrums 33–36 %, |
| --- | --- |

—

mitrums 33–36 %,

| — | tauki 33–36 %, |
| --- | --- |

—

tauki 33–36 %,

| — | tauki siera sausnā 50–52 %, |
| --- | --- |

—

tauki siera sausnā 50–52 %,

| — | sāls 1,6–2,1 %, |
| --- | --- |

—

sāls 1,6–2,1 %,

| — | pH līmenis gatavošanas laikā 5,1–5,4. |
| --- | --- |

—

pH līmenis gatavošanas laikā 5,1–5,4.

Sieram ir šādi mikrobioloģiskie robežlielumi:

| — | Listeria Monocytogenes: nekonstatē 25 g paraugā, |
| --- | --- |

—

Listeria Monocytogenes: nekonstatē 25 g paraugā,

| — | Staphlococcal enterotoxins: nekonstatē 25 g paraugā, |
| --- | --- |

—

Staphlococcal enterotoxins: nekonstatē 25 g paraugā,

| — | Salmonella: nekonstatē 25 g paraugā. |
| --- | --- |

—

Salmonella: nekonstatē 25 g paraugā.

3.3.   Izejvielas (tikai pārstrādātiem produktiem):

Svaigs pasterizēts piens, kas ražots lauku saimniecībās attiecīgajā ģeogrāfiskajā apgabalā. Piens ir svaigs un tīrs, tā krējuma saturs ir tāds kā tieši pēc slaukšanas, un tajā nav nekādu piejaukumu.

3.4.   Dzīvnieku barība (tikai dzīvnieku izcelsmes produktiem):

Slaucamās govis tiek barotas ar svaigu zāli un skābbarības produktiem. Govis barojas āra ganībās 6 mēnešus un atlikušo pusgadu atrodas iekštelpās. Minēto barību papildina ar mājās audzētiem miežiem, rāceņiem un drabiņām, ko piegādā vietējā spirta rūpnīca. Barību papildina arī ar ģenētiski nemodificētu soju (proteīnu piedeva), cukurbietēm (enerģijas piedeva) un minerālu piedevu, kas tiek piegādāta no citiem reģioniem.

3.5.   Īpaši ražošanas posmi, kas jāveic noteiktajā ģeogrāfiskajā apgabalā:

Visiem siera “Orkney Scottish Island Cheddar” gatavošanas un ražošanas posmiem jānotiek šajā apgabalā, tostarp šādām darbībām:

| — | piena slaukšana, |
| --- | --- |

—

piena slaukšana,

| — | piena pasterizēšana un standartizēšana, |
| --- | --- |

—

piena pasterizēšana un standartizēšana,

| — | sastāvdaļu sagatavošana un maisīšana, |
| --- | --- |

—

sastāvdaļu sagatavošana un maisīšana,

| — | sāls pievienošana siera graudiem, |
| --- | --- |

—

sāls pievienošana siera graudiem,

| — | siera nogatavināšana un šķirošana. |
| --- | --- |

—

siera nogatavināšana un šķirošana.

3.6.   Īpaši noteikumi griešanai, rīvēšanai, iepakošanai u. c.:

Nepiemēro.

3.7.   Īpaši noteikumi marķēšanai:

Nepiemēro.

4.   Precīza ģeogrāfiskā apgabala definīcija:

Orkneju salas, Ziemeļskotija.

5.   Saikne ar ģeogrāfisko apgabalu:

5.1.   Ģeogrāfiskā apgabala specifika:

Orknejas sieru gatavo no vietējā Orkneju salu piena, izmantojot tradicionālu recepti un procesu. Siera “Orkney Scottish Island Cheddar” ražošanā tiek apvienota siera gatavotāju meistarība un Orkneju salu vietējā piena izmantojums.

Noteiktajam ģeogrāfiskajam apgabalam ir raksturīga pauguraina lauksaimniecības zeme, kas atrodas zemu virs jūras līmeņa un kurai ir bieza auglīga augsnes virskārta, kas izveidojusies, lauksaimnieciski apstrādājot zemi pēdējos 5 000 gadus. Šis apgabals ir iekļauts pasaules kultūras mantojuma sarakstā, jo tajā atrodas neolīta laikmeta pieminekļi un plašas teritorijas, kas klasificētas kā vides ziņā jutīgas teritorijas vai īpašas zinātniskas intereses vietas. Tuvumā esošās Golfa straumes ietekmē veidojies mērens klimats, un augsne satur arī bagātīgu joda un sēra daudzumu, kas apvienojumā ar pastāvīgo dienasgaismu vasaras vidū (novietojuma ziemeļu platuma grādos dēļ) veido bagātīgas sulīgas ganības galvenokārt Frīzijas-Holšteinas un Airširas (Ayrshire) šķirnes slaucamajām govīm. Šo apstākļu apvienojums veido unikālu augstas kvalitātes piena avotu siera pagatavošanai, un tas raksturīgs fiziski norobežotam ģeogrāfiskam apgabalam.

Siera meistars kontrolē procesu, uzraugot skābuma veidošanos un, kad tas ir pareizajā līmenī, atdala sūkalas un mīca siera graudus uz galda. Siera graudu sālīšana jāveic ļoti prasmīgi, jo tiem jābūt pareizā konsistencē un ar pareizu skābumu.

Sāli pievieno ar roku, izmantojot metodi, kas līdzinās seno laiku zemnieku sēklu sēšanas procesam, tās kaisot Orknejas laukos. Ir būtiski, lai tas tiktu veikts prasmīgi, jo jāpievieno pareizs sāls daudzums un tam jābūt vienmērīgi sadalītam siera graudos. Siera meistaram papildus ražošanas uzraudzības prasmei ir svarīgi spēt nodrošināt, lai sieram ir pareiza konsistence un skābuma līmenis visā procesā. Tikai daudzu gadu pieredzes dēļ siera meistari ražo sieru, kuram ir vajadzīgā konsistence un garša. Ir nepieciešama prasme un pieredze, lai nodrošinātu atbilstošu augstas kvalitātes siera produkciju.

5.2.   Produkta specifika:

Siers “Orkney Scottish Island Cheddar” no citiem tradicionālajiem Čedaras sieriem atšķiras sausās maisīšanas metodes dēļ. Šī ražošanas metode tika izveidota 1984. gadā un tiek joprojām izmantota, jo tajā tika panākta patiesa ideju sinerģija, mēģinot ražot Čedaras sieru efektīvi, īsā laikā, taču arī atšķirīgu no citiem Čedaras sieriem. Šādi tika izveidots siers ar stingru, blīvu masu, un standartizēta piena izmantošanas dēļ siera masa un konsistence ir vienmērīga visu gadu un sieram ir sātīga, maiga garša.

Sausā maisīšana, kas ir tradicionālās Čedaras siera receptes pielāgojums, tiek veikta pēc siera graudu pārvietošanas uz galda, pēc sūkalu atdalīšanas neļaujot siera graudiem salipt. Tie tiek nepārtraukti maisīti, līdz kamēr tiek pievienots sāls, un tad tiem ļauj nostāvēties. Sālīšanai jānotiek aptuveni 3 stundas un 20 minūtes pēc piena sarecināšanas, un pienskābes saturam jābūt 28 %. Tas ļauj panākt blīvu siera konsistenci, un prasmīgas manuāli veiktās sālīšanas procesā sāls nokļūst mazākos siera graudos, kas ļauj panākt vienmērīgāku sāls sadalījumu, nekā izmantojot tradicionālo Čedaras siera gatavošanas metodi. Tad siera graudiem ļauj salipt blokveida torņos, un pēc tam sieru iepako un nogatavina koka redeļu kastēs.

5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

Siera siešana Orknejā ir aizsākusies pirms simtiem gadu sīksaimnieku vidū, kad nelielo ienākumu papildināšanai sīksaimnieku sievas pārdeva pašu rokām gatavotu sieru. Daļa siera arī tika uzglabāta koka lādē, lai papildinātu maltīti garajos ziemas mēnešos.

Pirmā piena pārstrādes rūpnīca tika izveidota Kirkvolā (Kirkwall) 1946. gadā, jo II Pasaules kara laikā palielinājās piena piedāvājums, lai varētu pabarot 60 000 apkalpojošā personāla, kas uzturējās uz salām. Tradicionāls cietais siers cilindra, bloka un rituļa formā tika gatavots, līdz kamēr pieaugušā piena ražošanas apjoma dēļ notika pāreja uz ražošanu, izmantojot modernāku metodi, un, izveidojoties jaunai piena pārstrādes rūpnīcai 1958. gadā, tika radīta Čedaras siera recepte. Šī Čedaras siera recepte vēlāk tika mainīta, sākot izmantot sausās maisīšanas metodi 1984. gadā pēc tam, kad kādu laiku tika izmēģināts šis novatoriskais tradicionālās Čedaras siera receptes variants.

Siers “Orkney Scottish Island Cheddar” ir guvis atzinību, iegūstot balvas svarīgos konkursos: Nantwich International Show (Gold Mild White 2009), Royal Highland Show (Gold and Best Scottish Exhibit 2009), The Bath and West Show (1st Mild White 2007), British Cheese Awards (Gold Mild White 2006) un Great Yorkshire Cheese And Dairy Show (1st mild White 2010).

Šis siers ir bijis iekļauts arī prestižās Lenghemas (Langham) viesnīcas (Londonā) ēdienkartē, un pazīstamais šefpavārs Nick Nairn 2009. gadā teica: “Orknejas Čedaras siera kvalitāti rada salu unikālie klimata apstākļi un sausās maisīšanas metode. Tas ir īpaši piemērots ēdiena gatavošanai atšķirībā no dažiem citiem Čedaras sieriem, jo šī siera ražošanas metodes dēļ tas kūstot izdala mazāk tauku. Izmantojot Orknejas Čedaras sieru, var pagatavot krēmīgāku un garšas ziņā bagātīgāku ēdienu.”

Atsauce uz specifikācijas publikāciju:

(Regulas (EK) Nr. 510/2006 5. panta 7. punkts)

http://archive.defra.gov.uk/foodfarm/food/industry/regional/foodname/products/documents/orkney-scottish-island-cheddar-pgi-120320.pdf

---

(1)  OV L 93, 31.3.2006., 12. lpp.

---

| 9.8.2012 | LV | Eiropas Savienības Oficiālais Vēstnesis | C 239/9 |
| --- | --- | --- | --- |

9.8.2012

LV

Eiropas Savienības Oficiālais Vēstnesis

C 239/9

---

Pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

2012/C 239/04

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 (1) 7. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

VIENOTS DOKUMENTS

PADOMES REGULA (EK) Nr. 510/2006

“SALMERINO DEL TRENTINO”

EK Nr.: IT-PGI-0005-0964-17.02.2012

AĢIN ( X ) ACVN ( )

1.   Nosaukums:

“Salmerino del Trentino”

2.   Dalībvalsts vai trešā valsts:

Itālija

3.   Lauksaimniecības produkta vai pārtikas produkta apraksts:

3.1.   Produkta veids:

| 1.7. grupa. | Svaigas zivis, gliemji un vēžveidīgie un to izstrādājumi |
| --- | --- |

1.7. grupa.

Svaigas zivis, gliemji un vēžveidīgie un to izstrādājumi

3.2.   Produkta apraksts, uz kuru attiecas nosaukums (1):

Ar aizsargāto ģeogrāfiskās izcelsmes nosaukumu “Salmerino del Trentino” apzīmē Arktikas palijas (Salvelinus alpinus L.), ja šīs lašveidīgās zivis ir audzētas 4. punktā noteiktajā ražošanas apgabalā. Patēriņam gatavām palijām jāpiemīt šādām īpašībām: pelēkzaļa vai brūna ādas krāsa, muguru un sānus klāj balti, dzelteni vai sārti viendabīgi (ne gredzenveida) lāsumiņi; muguras un astes spura pelēka, pārējās spuras oranžas, bet to ārējā mala – balta. Nobarotībai pēc Fultona koeficienta jābūt līdz 1,10 (zivīm, kuru svars ir līdz 400 gramiem) vai līdz 1,20 (zivīm, kuru svars pārsniedz 400 gramus). Gaļas kopējais tauku saturs nedrīkst būt lielāks par 6 %. Gaļai jābūt baltā vai laškrāsā, tās konsistencei stingrai, taču maigai, liesai un sausenai, ar maigu zivs garšu un neuzbāzīgu svaiga saldūdens smaržu, bez jebkādas dūņu piegaršas. Citas smaržas drīkst būt jūtamas tikai minimāli, ģeosmīna saturam jābūt zemākam par 0,9 μg/kg.

3.3.   Izejvielas (tikai pārstrādātiem produktiem):

—

3.4.   Dzīvnieku barība (tikai dzīvnieku izcelsmes produktiem):

Barībai jāatbilst tradicionālajām prasībām, kā arī godprātīguma un pastāvības kritērijam. Tāpēc izmantotās zivju barības sastāvā nedrīkst būt ĢMO un tai jābūt pienācīgi sertificētai saskaņā ar spēkā esošajiem noteikumiem.

Lai labāk izceltu AĢIN “Salmerino del Trentino” gaļas produktu īpašo kvalitāti, ir pieņemami lietot turpmāk nosauktās izejvielas.

| 1. | Labība, graudaugi un to produkti un blakusprodukti, arī proteīnu koncentrāti. |
| --- | --- |

1.

Labība, graudaugi un to produkti un blakusprodukti, arī proteīnu koncentrāti.

| 2. | Eļļas augi un to produkti un blakusprodukti, arī proteīnu koncentrāti un eļļas. |
| --- | --- |

2.

Eļļas augi un to produkti un blakusprodukti, arī proteīnu koncentrāti un eļļas.

| 3. | Pākšaugu sēklas un to produkti un blakusprodukti, arī proteīnu koncentrāti. |
| --- | --- |

3.

Pākšaugu sēklas un to produkti un blakusprodukti, arī proteīnu koncentrāti.

| 4. | Bumbuļaugu milti un to produkti un blakusprodukti, arī proteīnu koncentrāti. |
| --- | --- |

4.

Bumbuļaugu milti un to produkti un blakusprodukti, arī proteīnu koncentrāti.

| 5. | Zivju un/vai vēžveidīgo produkti un blakusprodukti, arī eļļas. |
| --- | --- |

5.

Zivju un/vai vēžveidīgo produkti un blakusprodukti, arī eļļas.

| 6. | Jūras aļģu milti un to blakusprodukti. |
| --- | --- |

6.

Jūras aļģu milti un to blakusprodukti.

| 7. | Neatgremotāju dzīvnieku asins produkti. |
| --- | --- |

7.

Neatgremotāju dzīvnieku asins produkti.

Barības sastāvam jābūt tādam, kas apmierina dzīvnieku vajadzības visos attiecīgajos audzēšanas posmos. Atļauts izmantot jebkuru no dzīvnieku barības piedevām, kas paredzētas spēkā esošajos noteikumos. Gaļas laškrāsas tonis jāiegūst, izmantojot galvenokārt karotinoīda pigmentu astaksantīnu un/vai dabīgos karotinoīdus.

3.5.   Īpaši ražošanas posmi, kas jāveic noteiktajā ģeogrāfiskajā apgabalā:

Visiem audzēšanas posmiem (zivju mazuļu, jauno zivju un pieaugušu paliju attīstības stadijā) un arī zivju nogalināšanai jānotiek turpmāk 4. punktā definētajā apgabalā.

3.6.   Īpaši noteikumi griešanai, rīvēšanai, iepakošanai u. c.:

Galaprodukts pārdošanā jālaiž, iepakots ar plēvi pārvilktos polistirola trauciņos un/vai ar plēvi pārvilktās polistirola kastītēs, un/vai vakuumā, un/vai modificētā atmosfērā. Palijas pārdošanā laiž, sagatavotas kā svaigus produktus: nesadalītas, izķidātas, filetētas un/vai sagrieztas gabalos.

Nesadalītu un/vai izķidātu zivju produkta minimālajam svaram jābūt 170 g.

Fileju un/vai zivs gabalu produkta minimālajam svaram jābūt 80 g.

3.7.   Īpaši noteikumi marķēšanai:

Uz katra iepakojuma trauciņa vai kastītes ar skaidri, neizdzēšami iespiestiem burtiem, kas ir nekļūdīgi atšķirami no pārējā teksta, jānorāda apzīmējums “Indicazione Geografica Protetta” (aizsargāts ģeogrāfiskās izcelsmes nosaukums) vai tā saīsinājums “I.G.P.” (AĢIN).

Šim apzīmējumam jābūt iztulkotam tās valsts valodā, kurā produktu laiž tirgū.

Nedrīkst pievienot nekādu apzīmējumu, kas nav skaidri paredzēts noteikumos.

Uz katra iepakojuma trauciņa vai kastītes redzamā vietā etiķetes veidā vai tieši uz iepakojuma jānorāda zemāk redzamais logotips. Tas var būt nodrukāts arī melnbaltos toņos.

Image

Uz katras etiķetes vai uz katras iepakojuma vienības jābūt arī Eiropas AĢIN simbolikai. Uz etiķetes vai ar attiecīgu marķējumu jānorāda audzētāja un/vai produktu partijas reģistrācijas vai atsauces numurs.

4.   Precīza ģeogrāfiskā apgabala definīcija:

AĢIN “Salmerino del Trentino” ražošanas apgabals ir visa Trento (Trento) autonomā province un Bagolīno (Bagolino) pašvaldība Brešas (Brescia) provincē. Tādējādi tas aptver lielākās Trento apgabala upes un šo upju pieteku ielejas.

5.   Saikne ar ģeogrāfisko apgabalu:

5.1.   Ģeogrāfiskā apgabala specifika:

Teritorijas veidošanās notikusi dažādu ģeoloģisko periodu ledāju un upju erozijas ietekmē. Morfoloģiskā ziņā teritorija ir lielākoties kalnaina, daudzās ielejas dziļi iegrauzušās pamatiežos un aptver visus šeit definētā ģeogrāfiskā apgabala sateces baseinus. AĢIN “Salmerino del Trentino” ražošanas apgabala klimats ir alpīnajiem apgabaliem tipiskais klimats ar biežiem nokrišņiem, kas ziemas mēnešos nereti izkrīt sniega veidā, un relatīvi zemām temperatūrām, arī vasarā. Apgabalā ir mūžīgā sasaluma zona ar sniegu un ledājiem, no kuriem nāk viss paliju audzēšanai vajadzīgais ūdens.

Trento avotu ūdens ķīmiskais sastāvs mikroelementu (magnijs, nātrijs, kālijs) ziņā ir nabagāks nekā vidēji Eiropā un tāpēc uzskatāms par izcili labvēlīgu paliju attīstībai.

Ūdenstecēm, uz kurām izvietotas Trento foreļu audzētavas, raksturīga izcila ūdens bioloģiskā kvalitāte: biotiskā koeficienta (EBI jeb Extended Biotic Index) vērtības tām ir lielākas par 8, un tas atbilst I vai II kvalitātes klasei.

5.2.   Produkta specifika:

“Salmerino del Trentino” raksturīgākās īpašības ir ļoti zemais zivju nobarotības rādītājs, tauku saturs un gaļas īpašā garša. AĢIN “Salmerino del Trentino” gaļa ir baltā vai laškrāsā, tās konsistence ir stingra, taču maiga, liesa un sausena, ar maigu zivs garšu un neuzbāzīgu svaiga saldūdens smaržu, bez jebkādas dūņu piegaršas.

5.3.   Saikne starp ģeogrāfisko apgabalu un produkta kvalitāti vai īpašībām (ACVN) vai produkta īpašo kvalitāti, reputāciju vai citām īpašībām (AĢIN):

“Salmerino del Trentino” īpašības ir tiešā veidā saistītas ar ģeogrāfiskā apgabala ģeomorfoloģiskajām un klimatiskajam īpašībām, un jo īpaši tās ir atkarīgas no audzētavās izmantotā ūdens, kas ir mūžīgā sasaluma ledāju un sniega kušanas ūdens, pieejams pārpilnībā, ar augstu skābekļa saturu, labu fizikālķīmisko un bioloģisko kvalitāti un zemu vidējo temperatūru, kura laikposmā no novembra līdz martam parasti ir zemāka par 10 °C.

Kalnu upēs un strautos plūst auksti un barības vielām nabadzīgi ūdeņi, tāpēc zivis aug lēni, un, kaut arī produkcijas apjoms ir mazs, gaļas kvalitāte ir augstāka, jo tās konsistence ir labāka, garša izsmalcinātāka un tauku saturs samazināts. Turklāt labie Trento apgabala ūdeņu kvalitātes rādītāji neļauj ūdenstecēs savairoties nevēlamajām mikroaļģēm un to metabolisma produktiem, piemēram, ģeosmīnam, jo šis organiskais savienojums, kuru zivis uzņem caur žaunām, dod gaļai dūņu piegaršu. Ūdens pārpilnības un kalnainā apvidus dēļ vairums Trento foreļu audzētavu var izmantot dažādā augstumā izvietotus zivju dīķus; tas ļauj ūdenim dabīgā veidā bagātināties ar skābekli, tā pastāvīgi uzturot vislabākos apstākļus paliju augšanai un attīstībai.

Šie apstākļi apvienojumā ar klimata faktoriem nosaka to, ka ģeogrāfiskajā apgabalā audzētās palijas atšķiras no tām, kas audzētas līdzenumos vai kaimiņu apgabalos.

“Salmerino del Trentino” audzēšanas tradīcija ir ļoti sena, veidojusies pakāpeniski un sakņojas dziļi pagātnē. Zivju audzēšana dīķos aizsākās XIX gadsimtā, kad 1879. gadā Torbolē (Torbole) izbūvēja zivaudzētavu, kuras uzdevums bija popularizēt zivaudzēšanas praksi un audzēt foreļu mazuļus ielaišanai publiskajos ūdeņos. Šai pirmajai audzētavai sekoja privātas zivaudzētavas citās vietās – 1891. gadā Predaco (Predazzo), 1902. gadā Džustīno (Giustino) un 1926. gadā Tionē (Tione) – un vēl daudzas citas, kas tika izveidotas pēc II Pasaules kara. Izveidojušos tradīciju nostiprināja Trento apgabala foreļu audzētāju apvienības (Associazione dei Troticoltori Trentini) dibināšana 1975. gadā; šai apvienībai bija tik liela nozīme foreļu audzēšanas prakses atdzīvināšanā ražošanas apgabalā, ka nosaukums “Salmerino del Trentino” uz palikšanu nostiprinājās sarunvalodā un darījumu valodā, kā tas ir vienkārši pierādāms ar pirkumu čekiem, produktu etiķetēm un reklāmas materiāliem.

Atsauce uz specifikācijas publikāciju:

(Regulas (EK) Nr. 510/2006 5. panta 7. punkts)

Valdība ir uzsākusi valsts iebildumu procedūru, AĢIN “Salmerino del Trentino” atzīšanas pieteikumu 2011. gada 30. decembrī publicējot “Gazzetta Ufficiale della Repubblica Italiana” (Itālijas Republikas oficiālais vēstnesis) 303. numurā.

Ražošanas specifikācijas konsolidētā redakcija ir pieejama internetā šādā tīmekļa vietnē:

http://www.politicheagricole.it/flex/cm/pages/ServeBLOB.php/L/IT/IDPagina/3335

vai

tieši atverot Lauksaimniecības un mežsaimniecības ministrijas tīmekļa vietnes mājas lapu (http://www.politicheagricole.it) un tad uzklikšķinot uz “Qualità e sicurezza” (ekrāna augšdaļas labajā pusē) un, visbeidzot, uz “Disciplinari di Produzione all’esame dell’UE”.

---

(1)  OV L 93, 31.3.2006., 12. lpp.

---

| 9.8.2012 | LV | Eiropas Savienības Oficiālais Vēstnesis | C 239/13 |
| --- | --- | --- | --- |

9.8.2012

LV

Eiropas Savienības Oficiālais Vēstnesis

C 239/13

---

Reģistrācijas pieteikuma publikācija saskaņā ar 8. panta 2. punktu Padomes Regulā (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām

2012/C 239/05

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 509/2006 (1) 9. pantam. Komisijai jāsaņem paziņojumi par iebildumiem sešu mēnešu laikā no šīs publikācijas dienas.

PIETEIKUMS GTĪ REĢISTRĀCIJAI

PADOMES REGULA (EK) Nr. 509/2006

“MOULES DE BOUCHOT”

EK Nr. FR-TSG-0007-0048-28.12.2006

1.   Pieteikuma iesniedzējas grupas nosaukums un adrese:

| Nosaukums: | Groupement des mytiliculteurs sur bouchots (GMB) |
| --- | --- |
| Adrese: | 122 rue de Javel |
| 75015 Paris |
| FRANCE |

Nosaukums:

Groupement des mytiliculteurs sur bouchots (GMB)

Adrese:

122 rue de Javel

75015 Paris

FRANCE

Tālr.

+33 112974844

Fakss

—

E-pasts:

gmb@cnc-france.com

2.   Dalībvalsts vai trešā valsts:

Francija

3.   Specifikācija:

3.1.   Reģistrējamais(-ie) nosaukums(-i):

“Moules de bouchot”

Nosaukuma “Moules de bouchot” reģistrēšana tiek pieprasīta vienīgi franču valodā.

Produktu laižot tirdzniecībā, drīkst papildus pievienot pārējās Eiropas Savienības oficiālajās valodās tulkojamu norādi, kurā precizēts, ka produkts “iegūts saskaņā ar Francijas tradīciju”.

3.2.   Vai nosaukums:

|  | ir specifisks pats par sevi; |
| --- | --- |
| ☒ | izsaka lauksaimniecības produkta vai pārtikas produkta specifiskās iezīmes. |



ir specifisks pats par sevi;

☒

izsaka lauksaimniecības produkta vai pārtikas produkta specifiskās iezīmes.

Audzēšana uz mieta (bouchot) nozīmē mīdiju produkcijas iegūšanu, audzējot tās uz rindās izkārtotiem vertikāliem mietiem, kuri iedzīti gruntī, ievērojot noteiktu kārtību, un kuri stiprāko bēgumu laikā daļēji vai pilnībā ir virs ūdens.

3.3.   Vai ir lūgta nosaukuma rezervēšana atbilstīgi Regulas (EK) Nr. 509/2006 13. panta 2. punktam:

| ☒ | reģistrācija ar nosaukuma rezervēšanu; |
| --- | --- |
|  | reģistrācija bez nosaukuma rezervēšanas. |

☒

reģistrācija ar nosaukuma rezervēšanu;



reģistrācija bez nosaukuma rezervēšanas.

3.4.   Produkta veids:

| 1.7. grupa. | Svaigas zivis, gliemji un vēžveidīgie un to izstrādājumi. |
| --- | --- |

1.7. grupa.

Svaigas zivis, gliemji un vēžveidīgie un to izstrādājumi.

3.5.   Tā lauksaimniecības produkta vai pārtikas produkta apraksts, uz kuru attiecas nosaukums atbilstīgi 3.1. punktam:

Šīs specifikācijas piemērošanas joma attiecas vienīgi uz produktiem, ko sauc par “Moules de bouchot”, proti, audzētavu mīdijām, kuras ražo piekrastes paisuma zonā (plūdmaiņu joslās) vienīgi uz mietiem no kāpuriem, kas saķerti dabiskā vidē. Citi zvejas produkti un visi pārējie audzēšanas veidi specifikācijas piemērošanas jomā neietilpst.

Mīdijas, uz kurām attiecas garantētā tradicionālā īpatnība, ko apzīmē ar nosaukumu “Moules de bouchot”, ir veselas, dzīvas un svaigas mīdijas.

“Moules de bouchot” ražošanai audzē divu sugu mīdijas: Mytilus edulis un Mytilus galloprovincialis (vai šo abu sugu hibrīdus).

Šīs sugas izraudzītas attiecīgā produkta ražošanai tāpēc, ka tās spēj dzīvot:

| — | tādos plūdmaiņu joslu apstākļos, kādi noteikti šajā specifikācijā, |
| --- | --- |

—

tādos plūdmaiņu joslu apstākļos, kādi noteikti šajā specifikācijā,

| — | saskaņā ar audzēšanas metodēm un ilgumu, kas ļauj garantēt produkta specifiskumu un viendabīgumu. |
| --- | --- |

—

saskaņā ar audzēšanas metodēm un ilgumu, kas ļauj garantēt produkta specifiskumu un viendabīgumu.

“Moules de bouchot” anatomiskās un organoleptiskās īpašības saistītas vienlaikus ar šo sugu raksturīgajām īpašībām un ar šo mīdiju īpašo audzēšanas veidu.

3.5.1.   Anatomiskās īpašības

Mīdiju čaulu veido divi gludi, regulāras formas gliemežvāki, kuru krāsa var būt no tumši brūnas līdz slānekļa zilai; vākiem ir koncentrisks svītrojums, kas norāda uz augšanas kārtām. Vāku platums ir vismaz 12 mm.

Gliemenēm raksturīgi divi īpaši orgāni: kāja, ar kuru tās pārvietojas, un dziedzeris, kas izdala smalkus bisusa pavedienus, ar kuriem gliemenes piestiprinās pie cietas virsmas.

Audzējot mīdijas plūdmaiņu joslā uz mietiem, kur ir biežas paisuma ūdeņu aizplūdes, iegūst:

| — | stiprus slēdzējmuskuļus, lai noturētu čaulu aizvērtu visu aizplūdes laiku, |
| --- | --- |

—

stiprus slēdzējmuskuļus, lai noturētu čaulu aizvērtu visu aizplūdes laiku,

| — | izturīgāku un stiprāku čaulu novākšanas laikā – bieži būdama pakļauta āra gaisa un saules iedarbībai, tā kļūst cieta. |
| --- | --- |

—

izturīgāku un stiprāku čaulu novākšanas laikā – bieži būdama pakļauta āra gaisa un saules iedarbībai, tā kļūst cieta.

Uz mietiem audzētās mīdijas atšķiras ar augstu gaļīguma pakāpi un jo īpaši ar mīdiju produkcijas viendabīgumu. Šo gaļīguma pakāpi mēra ar Lorensa–Skota (Lawrence and Scott) indeksu, kas uz mietiem audzēto mīdiju gadījumā ir vismaz 100.

Turklāt “Moules de bouchot” nesatur svešķermeņus (krabjus, smilšu graudiņus), un to čaula ir tīra (bez aļģēm, dūņām vai smiltīm), jo, liekot uz mieta virvi vai igvātu, ievēro vismaz 30 cm minimālo augstumu starp grunti un virves vai igvāta zemāko daļu.

3.5.2.   Organoleptiskās īpašības

Pēc termiskās apstrādes mīdiju gaļa ir krēmkrāsā vai samērā izteiktā oranždzeltenā krāsā atkarībā no mīdiju barības (ar karotīnu un A vitamīnu bagāts fitoplanktons) un no attīstības stadijas (reproduktīvā posma). “Moules de bouchot” gaļa ir krēmīga, zīdaina un nav miltaina, jo audzēšanas veids nodrošina mīdijām labāku izturību pret gaisa iedarbību (produkta iepakošanas, transportēšanas, uzglabāšanas un pārdošanas laikā).

Audzēšanas veids nodrošina, ka tad, ja mīdijām nav kontakta ar grunti, tām nav nepatīkamas garšas vai smakas, kas raksturīga, piemēram, dūņām.

Dažu šo rādītāju noteikšanas kārtība tirdzniecībai sagatavotu mīdiju partijām ir norādīta 3.6. punktā attiecībā uz iegūšanas metodi.

3.6.   Tā lauksaimniecības produkta vai pārtikas produkta ražošanas metodes apraksts, uz kuru attiecas nosaukums atbilstīgi 3.1. punktam:

“Moules de bouchot” iegūšana noris šādos posmos:

3.6.1.   Mietu ierīkošana

Mīdijas audzē grunts gabalos vai grunts gabalu daļās, kas atrodas audzēšanas zonas iekšpusē plūdmaiņu joslās. Tie ir piekrastes apvidi, kas pakļauti jūras viļņu kustībai un atrodas starp paisuma amplitūdas augstāko un zemāko robežu; šo joslu platums ir proporcionāls krasta nogāzes gradientam ļoti liela paisuma laikā.

Mietu rindas ir izkārtotas secīgos laukumos no plūdmaiņu joslas augšpuses virzienā uz jūru. Augšienes laukumi veido uzglabāšanas apvidu, kur mīdijas novieto, kad tās ir izaugušas cilvēka patēriņam vajadzīgā lielumā.

Katrā grunts gabalā ietilpst vertikālu mietu rindas, kas ir paralēlas viena otrai, bet perpendikulāras piekrastei; mietu sadalījums un maksimālais blīvums ir šāds:

| — | mieti trijās 100 m garās rindās, |
| --- | --- |

—

mieti trijās 100 m garās rindās,

| — | mieti divās 100 m garās rindās, |
| --- | --- |

—

mieti divās 100 m garās rindās,

| — | mieti vienā 100 m garā rindā. |
| --- | --- |

—

mieti vienā 100 m garā rindā.

3.6.2.   Kāpuru sagūstīšana un transportēšana

Mīdiju dažādās attīstības stadijas tiek apzīmētas ar šādiem vārdiem:

—   kāpurs (larve): kad tas vēl ir kustīgs. Uz kolektoriem (kaņepju un/vai kokospalmu virves) sagūstītie kāpuri vēl var no tiem atrauties vai nu rāpojot, vai pasīvi aizpeldot vertikālajā ūdens slānī,

—   mazulis (naissain): kad tas ir stingri piestiprinājies pie kolektora un pirms pārvietošanas uz mietiem,

—   maza gliemenīte (nouvellain): kad ņem daudz mazuļu, lai ievietotu tos cauruļveidīgos tīklos un pēc tam piestiprinātu pie mieta (šo darbību sauc par “igvāta aptīšanu ap mietu”),

—   jauna mīdija (jeune moule): pēc mazuļa vai mazās gliemenes galīgās piestiprināšanas pie mieta.

3.6.2.1.   Mīdiju kāpuru sagūstīšana uz kolektoriem

Tas ir posms, kas norisinās pirms “Moules de bouchot” audzēšanas vārda īstajā nozīmē, un ar to veicina mīdiju kāpuru piestiprināšanos pie kolektora jeb attiecīgi pielāgota dabiska atbalsta, kas veidots no dabiskām un bioloģiski noārdāmām šķiedrām.

Kāpuru sagūstīšanu veic piemērotās, deklarētās un attiecīgās valsts kompetento iestāžu atzītās jūras piekrastes vietās, kas reģistrētas jūras kadastrā ar identifikācijas numuru, kurš ļauj tās precīzi lokalizēt. Sagūstīšanu izdara vietās, kas dabiski bagātas ar jūras straumju sanestiem mīdiju kāpuriem.

Sagūstīšanu var veikt arī tieši uz mietiem.

3.6.2.2.   Mīdiju kāpuru transportēšana kopā ar kolektoriem

Daudzu audzēšanas vietu tuvumā nav sagūstīšanas vietu. Šādā gadījumā virves no sagūstīšanas vietām jānogādā uz audzēšanas vietām.

Kad kāpuri ir stingi piestiprinājušies, tie izaug par mazuļiem, kas attīstās uz virvēm, kuras novietotas adaptācijas zonās audzēšanas vietas iekšpusē vai tieši uz mietiem.

3.6.3.   Mīdiju audzēšana uz mietiem un novākšana

3.6.3.1.   Uzsēšana

Uzsēšana būtībā ir mietu aptīšana ar virvēm, pie kurām pieķērušies mazuļi, un virvju nostiprināšana uz mietiem.

Uzsēšana var būt arī mietu aptīšana ar igvātiem, kas ir cauruļveidīgi tīkli, kuros ievietotas mazās gliemenītes.

Mazās gliemenītes iegūst no audzēšanas vietas mazuļiem un ņem no pārpalikuma, kas ir uz citiem mietiem, uz kuriem uzsēšana notikusi vienā un tajā pašā ražošanas gadā.

Ārkārtējā gadījumā, ja uz virvēm trūkst kāpuru un ja saņemta attiecīgās valsts kompetento iestāžu atļauja, mazās gliemenītes, lai tās pēc tam ievietotu cauruļveida tīklos, iespējams zvejot dabiskajās sugas uzturēšanās vietās, kas pakļautas ražošanas vietu sanitāri higiēniskajai uzraudzībai saskaņā ar attiecīgajā valstī spēkā esošajiem tiesību aktiem.

Nekādā gadījumā nav atļauts izmantot inkubatoru vai mazuļu audzētavu produkciju.

Mīdijas tiek audzētas uz mietiem, grunts gabalos vai grunts gabalu daļās, kas atrodas plūdmaiņu joslās. “Moules de bouchot” audzēšana ir audzēšana uz vertikāla mieta, kura maksimālais augstums ir 6 metri; daļa mieta ir iedzīta zemē, un, tiklīdz pie tā ir piestiprināti mazuļi, mietu vairs nedrīkst pārvietot. Uzsēšanas augstums uz mieta nedrīkst pārsniegt 3,5 metrus.

Kad mīdiju mazuļus piestiprina pie mieta, ievēro 30 cm minimālo augstumu starp grunti un virves vai igvāta zemāko līmeni.

3.6.3.2.   Audzēšana

Šis posms, sākot no piestiprināšanas pie mietiem un beidzot ar darbībām pirms laišanas tirgū, ilgst vismaz 6 mēnešus, bet var ilgt līdz pat 24 mēnešiem.

Audzējot uz mieta, uz tā novieto optimālo skaitu īpatņu. Augšanas laikā mīdijas, kas atrodas virves ārējā pusē, pieņemas miesā straujāk nekā tās, kas atrodas tuvāk mietam. Attīstības laikā mīdijas var tikt pārvietotas uz jauniem mietiem: ārējā pusē esošās mīdijas noņem un ievieto cauruļveidīgā tīklā, kuru aptin ap jaunu mietu. Šo darbību sauc par “igvāta aptīšanu ap mietu”.

Tādā veidā mīdijas savas attīstības laikā var tikt vairākkārt pārvietotas uz jauniem mietiem.

Šādi izveidotos igvātus parasti piestiprina pie mietiem, kas atrodas plūdmaiņu joslas augstākajās vietās.

3.6.3.3.   Novākšana

Novākšanu veic pēc 3.6.3.2. punktā aprakstītās audzēšanas pabeigšanas. Novākšanu ar rokām vai mehanizēti veic, pa ķekariem ņemot mīdijas no mietiem.

Uzlasīt mīdijas, kas nokritušas pie mietu pamatnes, ir aizliegts.

3.6.4.   Attīrīšana un glabāšana

Attīrīšanas un glabāšanas posms sākas pēc mīdiju novākšanas un beidzas ar iepakošanu.

3.6.4.1.   Attīrīšana

Ja attīrīšana ir vajadzīga, to veic tā, lai mīdijas būtu derīgas lietošanai pārtikā saskaņā ar spēkā esošajiem tās valsts tiesību aktiem, kura šo produktu ražo un tirgo.

Attīrīšanu veic pēc mīdiju novākšanas:

| — | vai nu novietojot tās glabātuvē aizvērtos, ar lūkām aprīkotos traukos grunts gabalos vai grunts gabalu daļās, kas atrodas to plūdmaiņu joslu iekšpusē, kurās mīdijas audzē uz mietiem, |
| --- | --- |

—

vai nu novietojot tās glabātuvē aizvērtos, ar lūkām aprīkotos traukos grunts gabalos vai grunts gabalu daļās, kas atrodas to plūdmaiņu joslu iekšpusē, kurās mīdijas audzē uz mietiem,

| — | vai, ievietotas aizvērtos, ar lūkām aprīkotos traukos, iegremdējot tās nepārplūstošos baseinos, kuriem pieplūst jūras ūdens un kuri iekārtoti notīrīšanas centros vai produkcijas nosūtīšanas centros. |
| --- | --- |

—

vai, ievietotas aizvērtos, ar lūkām aprīkotos traukos, iegremdējot tās nepārplūstošos baseinos, kuriem pieplūst jūras ūdens un kuri iekārtoti notīrīšanas centros vai produkcijas nosūtīšanas centros.

Ja mīdijas ievieto gan glabātuvē, gan baseinā, kopējais uzturēšanās laiks tajos nedrīkst pārsniegt 15 dienas.

3.6.4.2.   Glabāšana

Šis posms var norisināties vai nu pie tiem pašiem ražotājiem kā audzēšanas posms (ja ražotājs ir arī nosūtītājs), vai apstiprinātā nosūtīšanas (vai iepakošanas) centrā. Glabāšana ir posms, kurā nodrošina produktu saglabāšanos pirms tā iepakošanas, un to veic, pēc attīrīšanas posma (ja tas ir vajadzīgs) ievietojot produktu pārplūstošos vai nepārplūstošos baseinos.

Glabāšanas maksimālais ilgums ir 15 dienas, sākot ar izņemšanu no audzēšanas vietas un beidzot ar iepakošanu. Uzturēšanās laiks nepārplūstošos baseinos nedrīkst pārsniegt 8 dienas.

3.6.5.   Iepakošana (vai nosūtīšanas posms)

Pēc iespējamās turēšanas glabātuvē vai attīrīšanas baseinā mīdijas tiek atdalītas no ķekariem, mazgātas un šķirotas nosūtīšanas centros.

Mīdiju kalibrēšanai izmantojamā režģa acu minimālais izmērs ir 12 mm.

Lai uz mīdiju produkciju varētu attiecināt garantēto tradicionālo īpatnību “Moules de bouchot”, iepakotajās partijās jābūt mīdijām, kuru gliemežvāku platums ir vismaz 12 mm, bet tādu mīdiju saturs, kurām šis platums ir mazāks par 12 mm, nedrīkst pārsniegt 5 %.

Minimālais gaļas iznākums tiek aprēķināts saskaņā ar Lorensa–Skota indeksu pēc šādas skalas:

indekss = sausas gaļas masa × 1 000/(kopējā masa mīnus gliemežvāku masa).

Var izmantot arī vienkāršotu indeksu, ko aprēķina šādi:

vienkāršotais indekss = gaļas masa pēc termiskās apstrādes/kopējā masa pirms termiskās apstrādes.

Šo GTĪ var attiecināt uz tādām mīdījām, kurām Lorensa–Skota indekss ir ≥ 100.

Ārkārtas gadījumā (proti, ja dabiskās barošanās apstākļi ir nelabvēlīgi) pēc pamatota pieprasījuma un ar attiecīgās valsts kompetento iestāžu lēmumu prasības attiecībā uz iepakošanai gatavu mīdiju gaļas iznākumu var tikt grozītas kādai noteiktai ražai. Tomēr šie rādītāji nekādā gadījumā nedrīkst būt zemāki par 10 % no 100 (šim produktam noteiktā indeksa minimālā vērtība).

Mīdijām jābūt arī:

| — | pēc ārējā izskata tīrām, |
| --- | --- |

—

pēc ārējā izskata tīrām,

| — | dzīvām. |
| --- | --- |

—

dzīvām.

“Moules de bouchot” iepakošanu un laišanu tirgū veic iepakojumos, kuru satura maksimālais svars ir 15 kg. Iepako maisos pa 2 līdz 15 kg vai kārbās pa 0,5 līdz 7 kg.

3.6.6.   Pārdošana patērētājiem

Ar nosaukumu “Moules de bouchot” apzīmēto mīdiju marķēšanas noteikumi paredz, ka uz katras iepakojuma vienības norāda:

| — | produkta kā garantētas tradicionālas īpatnības nosaukumu “Moules de bouchot”, ko uzraksta:






  — | ar burtiem, kas ir vislielākie uz marķējuma norādītie burti, |
| --- | --- | --- |

—

produkta kā garantētas tradicionālas īpatnības nosaukumu “Moules de bouchot”, ko uzraksta:

—

ar burtiem, kas ir vislielākie uz marķējuma norādītie burti,

| — | ar identiskiem, tāda paša platuma un tāda paša garuma burtiem, |
| --- | --- |

—

ar identiskiem, tāda paša platuma un tāda paša garuma burtiem,

| — | ar vienas un tās pašas krāsas burtiem, |
| --- | --- |

—

ar vienas un tās pašas krāsas burtiem,

| — | vienkopus. |
| --- | --- |

—

vienkopus.

| — | Norādei “spécialité traditionnelle garantie” (garantēta tradicionāla īpatnība) un logotipam “STG” (GTĪ) jābūt tieši pirms vai tieši pēc garantētas tradicionālās īpatnības nosaukuma bez citām norādēm to starpā. |
| --- | --- |

—

Norādei “spécialité traditionnelle garantie” (garantēta tradicionāla īpatnība) un logotipam “STG” (GTĪ) jābūt tieši pirms vai tieši pēc garantētas tradicionālās īpatnības nosaukuma bez citām norādēm to starpā.

| — | Visām pārējām norādēm, konkrētāk, obligātajām norādēm saskaņā ar vispārējiem tiesību aktiem, jābūt skaidri atdalītām no GTĪ nosaukuma. |
| --- | --- |

—

Visām pārējām norādēm, konkrētāk, obligātajām norādēm saskaņā ar vispārējiem tiesību aktiem, jābūt skaidri atdalītām no GTĪ nosaukuma.

3.7.   Lauksaimniecības produkta vai pārtikas produkta specifiskums:

“Moules de bouchot” specifiskuma pamatā ir turpmāk aprakstītās īpašības, kas iegūtas, izmantojot tādus audzēšanas apstākļus, metodes un audzēšanas ilgumu, kas ļauj garantēt produkcijas specifiskumu un viendabīgumu.

Ciets gliemežvāks

Tā kā audzēšanas vieta atrodas biežas paisuma ūdeņu aizplūdes joslā un mīdijas bieži ir pakļautas āra gaisa un saules iedarbībai, šāda ražošanas metode veicina gliemežvāku sacietēšanu. Tāpēc “Moules de bouchot” gliemežvāki ir ļoti izturīgi.

Stiprs slēdzējmuskulis un krēmīga, zīdaina un nemiltaina konsistence

Ražošanas metode joslā, no kuras bieži aizplūst paisuma ūdeņi, ļauj gliemenēm izaudzēt stiprus slēdzējmuskuļus, kas notur gliemežvākus aizvērtus visu laiku, kamēr ūdeņi ir aizplūduši. Gaļas konsistence saglabājas krēmīga, zīdaina un nemiltaina, jo gliemežvāki paliek cieši aizvērti visu iepakošanas, transportēšanas, glabāšanas un pārdošanas posmu laikā.

Termiski apstrādātas gaļas krēmkrāsas un oranždzeltenie toņi

Mīdijām audzētavā ir pietiekami liels plašums vidē, kur tām barībai ir pārpilnībā pieejams fitoplanktons, kas piešķir to gaļai samērā izteiktus krēmkrāsas un oranždzeltenus toņus. Citādos toņos iekrāsojas ne vairāk par 10 % mīdiju.

Tīrība bez dūņu smakas un svešķermeņiem

“Moules de bouchot” čaula ir tīra, bez svešķermeņiem (krabjiem, smilšu graudiņiem); šīm mīdijām nav arī nekādas dūņu piesmakas vai piegaršas, jo, liekot uz mieta virvi vai igvātu, ievēro vismaz 30 cm minimālo augstumu starp grunti un virves vai igvāta zemāko daļu. Tātad pie mietiem audzētām mīdījām nav kontakta ar grunti.

Viendabīgs miesas pieaugums, kuram minimālais indekss ir vismaz 100

Vienmērīgs un samērā skrajš mietu izvietojums plūdmaiņu joslā, kā arī rūpība, ar kādu panāk mīdiju vienmērīgu izvietošanu mietu augšējā daļā, nodrošina to, ka mīdijas ir piestiprinātas pie mietiem vienmērīgi visā plūdmaiņu joslā esošajā ūdens masā.

Tā mīdijas var izmantot barības vielas, kas cirkulē dažādos ūdens slāņa dziļumos; tas nodrošina gliemenēm vienmērīgu miesas pieauguma pakāpi, kura minimālais indekss pēc Lorensa–Skota skalas ir 100.

3.8.   Lauksaimniecības produkta vai pārtikas produkta tradicionālais raksturs:

“Moules de bouchot” tradicionālā rakstura pamatā ir šādas īpašības:

| — | šīs mīdijas vienmēr audzē uz sarindotiem un vertikāli gruntī iedzītiem koka mietiem, |
| --- | --- |

—

šīs mīdijas vienmēr audzē uz sarindotiem un vertikāli gruntī iedzītiem koka mietiem,

| — | mīdiju augšanu nodrošina vienīgi jūras vidē esošās barības vielas. |
| --- | --- |

—

mīdiju augšanu nodrošina vienīgi jūras vidē esošās barības vielas.

Audzēšana norisinās šādi: pie mietiem piestiprināto mīdiju kopējs vērīgi uzrauga produkciju un pārvieto mazās gliemenītes, lai nodrošinātu vienmērīgu augšanu visām audzējamām mīdijām kopumā.

3.8.1.   Audzēšana uz koka mietiem

Tradīcija mīdiju audzēšanai uz mietiem aizsākusies jau 1235. gadā. Vēsture stāsta, ka kāds īrs, vārdā Patriks Valtons (Patrick Walton), 1235. gadā piedzīvojis kuģa nogrimšanu Egijona (Aiguillon) līcī; “būdams vienīgais, kas izglābies, viņš apmetās Esnandē (Esnandes) un, lai sagādātu sev iztiku, sāka ķert putnus ar īpašu tīklu, t. s. “tumsas tīklu” jeb “vējtīklu” [allouret – vietvārds, cēlies no ķeltu un senīru valodas sajaukuma], kas bija izlikts virs jūras ūdens līmeņa un balstījās uz palieliem, dūņās iespraustiem mietiņiem. Drīz vien viņš ievēroja, ka uz šiem mietiņiem piestiprinājās mīdijas, kuras pieņēmās augumā labāk un kuru kvalitāte bija augstāka nekā pārējām savvaļas mīdījām. Tad viņš nolēma šos moluskus audzēt.” (Marteil, 1979)

Šim nolūkam viņš sadzina zemē mietus, veidojot no tiem rindas; uz mietiem varēja piestiprināties un augt mīdijas. Mietus viņš nosauca par bouchot – “ķeltu cilmes salikts vārds: bout, “žogs”, un choat jeb chot, “no koka”.” (Marteil, 1979)

Arī šodien šo mīdiju audzēšana pamatvilcienos notiek tāpat. Aprīkojums ir mazliet attīstījies, ņemot vērā tehnoloģiskus jauninājumus.

Gadsimtu gaitā daži autori, kas interesējušies par mīdiju audzēšanu, savos rakstos uzsver faktu, ka audzēšanas prakse, ko izstrādājis īrs Valtons, laika gaitā maz mainījusies. Tā, piemēram, Kosts (Coste) (1855. gadā) raksta, ka “prakse, ko viņš (Valtons) ieviesa, bija tik veiksmīgi pielāgota jaunās ražošanas sistēmas pastāvīgajām vajadzībām, ka gandrīz pēc astoņiem gadsimtiem iedzīvotāji to joprojām ievēro kā likumu, par kura mantiniekiem tie kļuvuši.”

Sākot no 1930. gada, mietiņus aizstāj mieti (koku stumbri, kas ir stingrāki un ar lielāku diametru nekā tradicionālie mietiņi, kuru mūžs nebija ilgs).

Izmaiņas ražošanas iekārtās pēc 1950. gada veiktas saskaņā ar pirmajiem dekrētiem, kas bija mīdiju audzēšanas tiesiskais regulējums. Valsts bija kļuvusi par zemes gabalu īpašnieku, kurus tā piešķīra koncesijā un uzraudzīja; V formas koka mieti vairs netiek atļauti, jo tie stipri vien veicina zemes platību sadūņošanos. Tad mietus sadzen gruntī paralēlās rindās perpendikulāri krastam. Tos ierīko saskaņā ar noteikumiem; mieti ir dažādi atkarībā no reģiona, jo vides apstākļi, grunts īpašības, straumes, barības elementu daudzums un daudz citu faktoru mainās atkarībā no apgabala.

Lai varētu palielināt ienesīgumu, ražošanas metode attīstās, taču gruntī rindās sadzītie mieti joprojām ir laika gaitā izveidoto ražošanas iekārtu pamatā.

3.8.2.   Mietu līmeņošana

1855. gadā Kosts norāda, ka koka mietus var sakārtot 4 dažādos līmeņos.

Šī prakse izkārtot mietus pacēlumos plūdmaiņas joslās joprojām saglabājas. Izmantojot plūdmaiņu joslas nogāzes slīpumu, mietu rindas ir izkārtotas secīgos laukumiņos no plūdmaiņu joslas augšpuses virzienā uz jūru. Augšienes laukumiņi veido uzglabāšanas apvidu, kur mīdijas novieto, kad tās ir izaugušas cilvēka patēriņam vajadzīgajā lielumā.

3.8.3.   Vienīgi dabas vides izmantošana

Šīs gliemenes audzē vienīgi dabas vidē. Mīdiju apaugļošanās noris jūrā dabiskā kārtā bez cilvēka iejaukšanās; to barību veido tikai dabīgs un dzīvs fitoplanktons, un augšanas laikā jūras ūdenī netiek veikta nekāda ķīmiska apstrāde.

3.9.   Prasību minimums un procedūras specifisko iezīmju pārbaudei:

| Pārbaudāmie rādītāji | Robežvērtības | Vērtēšanas metode | Pārbaužu minimālais biežums |
| --- | --- | --- | --- |
| Mietu izvietojums | Plūdmaiņu joslās 100 % apmērā | Vizuāla vai dokumentāra pārbaude | 20 % audzētāju ik gadu |
| Mietu blīvums | Ne liekāks par:






  — | 350 mietiem uz 100 m (trijās rindās) |

Pārbaudāmie rādītāji

Robežvērtības

Vērtēšanas metode

Pārbaužu minimālais biežums

Mietu izvietojums

Plūdmaiņu joslās 100 % apmērā

Vizuāla vai dokumentāra pārbaude

20 % audzētāju ik gadu

Mietu blīvums

Ne liekāks par:

—

350 mietiem uz 100 m (trijās rindās)

| — | 250 mietiem uz 100 m (divās rindās) |
| --- | --- |

—

250 mietiem uz 100 m (divās rindās)

| — | 200 mietiem uz 100 m (vienā rindā) |
| --- | --- |

—

200 mietiem uz 100 m (vienā rindā)

Dokumentāra pārbaude

20 % audzētāju ik gadu

Bez kontakta ar grunti vai dūņām

100 % mietu

Vizuāla vai dokumentāra pārbaude

20 % audzētāju ik gadu

Audzēšanas cikls uz koka mietiem

100 % produkcijas

Vizuāla vai dokumentāra pārbaude

20 % audzētāju ik gadu

Audzēšanas cikla uz koka mietiem ilgums

Lielāks par 6 mēnešiem, bet mazāks par 24 mēnešiem

Dokumentāra pārbaude

2 reizes gadā

Termiski apstrādātas gaļas krāsa

No krēmkrāsas līdz oranždzeltenai

Ne vairāk par 10 % mīdiju ar atšķirīgu krāsojumu

Mērīšana

2 reizes gadā

Analītiskā pārbaude

Lorensa–Skota indekss ir lielāks par vai vienāds ar 100 un virsējās čaulas platums vismaz 12 mm;

ne vairāk par 5 % mīdiju, kuru virsējās čaulas platums mazāks par 12 mm

Mērīšana un/vai dokumentāra pārbaude

2 reizes gadā

Ar pašpārbaudi 2 reizes mēnesī

4.   Iestādes vai institūcijas, kuras pārbauda atbilstību produkta specifikācijai:

4.1.   Nosaukums un adrese:

| Nosaukums: | CERTIS |
| --- | --- |
| Adrese: | Immeuble Le Millepertuis |
| Les Landes d'Apigné |
| 35650 Le Rheu |
| FRANCE |

Nosaukums:

CERTIS

Adrese:

Immeuble Le Millepertuis

Les Landes d'Apigné

35650 Le Rheu

FRANCE

Tālr.

+33 299608282

E-pasts:

certis@certis.com.fr

|  Valsts iestāde | ☒ Privāta iestāde |
| --- | --- |

 Valsts iestāde

☒ Privāta iestāde

4.2.   Iestādes vai institūcijas konkrētie uzdevumi:

Sertifikācijas iestāde akreditēta saskaņā ar standartu EN 45011, un tās uzdevums ir pārbaudīt specifikācijas ievērošanu Francijā. Norādītās pārbaudes iestādes kompetencē ir pārbaudīt specifikāciju kopumā.

---

(1)  OV L 93, 31.3.2006., 12. lpp.

---